
Lietuvos žydų genocido aukų paminėjimo renginys ir „Atminties kelias 1941 - 2026“ eisena Vilniuje, rugsėjo 22 dieną
Rugsėjo 23 d. minime Lietuvos žydų genocido aukų atminimo dieną. Tarptautinės komisijos sekretoriatas kartu su tarptautine Gyvųjų maršo organizacija (March of the Living (EMOTL) šiais metais,  Vilniuje, organizuoja paminėjimą rugsėjo 22 d. (antradienį). Eisena planuojama nuo Panerių memorialo į Panerių geležinkelio stotį; toliau vykstama traukiniu į Vilnių, kur iš Vilniaus Geležinkelio stoties eisena keliauja į Rūdninkų aikštę, kuri iki Antrojo pasaulinio karo buvo žydų gyvenamas rajonas, o nacių okupacijos metu šioje vietoje buvo Vilniaus getas. Šiuo maršrutu siekiama iš Holokausto aukų vietos žinią apie gyvenusią žydų bendruomenę parnešti į Vilniaus miestą, kuriame iki karo gyveno didelė žydų bendruomenė ir žydai vadino Vilnių „Šiaurės Jeruzale“. 
Renginio planas rugsėjo 22 d.: 
11.36 val. renginio dalyviai iš Vilniaus geležinkelio stoties traukiniu išvyksta į Panerius ir iki memorialo nueinama be eisenos. Jeigu mokyklos mokiniai planuoja atvykti į renginį autobusu – kviečiame autobusu atvykti tiesiai į Panerių memorialą.
12.00 -12.20 val. trumpa Holokausto aukų pagerbimo ceremonija Panerių memoriale.
12.25 – 12.45 val. eisena „Atminties kelias 1941 – 2026“ iš Panerių memorialo į Panerių geležinkelio stotį. 
12.53 val. eisenos dalyviai traukiniu vyksta į Vilnių.
13.05 val. renginio dalyviai rikiuojasi į eiseną prie Geležinkelio stoties ir pėsčiomis eina į Rūdninkų aikštę. 
13.30-14.15 val. paminėjimo renginys Rūdninkų aikštėje, skirtas prisiminti prieš 85 – erius metus pradėtą civilių gyventojų – žydų naikinimą.
	Pasiruošimas dalyvavimui „Atminties kelio“ renginyje
· Prieš dalyvaujant renginyje prašome mokytojus papasakoti mokiniams apie Lietuvoje gyvenusią žydų bendruomenę ir masinį žydų naikinimą Antrojo pasaulinio karo metu – Holokaustą. Paaiškinti – kokia vieta yra Paneriai, į kurią bus vykstama renginio metu. 
· Kviečiame į renginį atsinešti dekoruotus lauko akmenėlius (juos dekoruoti markeriais, įv. dažais) - užrašant gyvenusių ir nužudytų žydų vardus. Gyvenusių Vilniuje, Vilniaus apskrityje ir nužudytų žydų vardus galima rasti Yad Vashem - pasaulinio Holokausto aukų įamžinimo centro internet. psl. Izraelyje. Šis centras renka nužudytų Europoje žydų vardus ir kai įvedame žodį "Vilnius" - sistema randa daugiau nei 16.000 žydų vardų, kurie susiję su Vilniumi (tai tik dalis nužudytų žmonių vardų, dalis jų nurodyti ir su amžiumi nužudymo metu). Nuoroda į Yad Vashem inst. psl. su Vilniaus pavadinimu siunčiu Jums: https://collections.yadvashem.org/en/names/search-results-names?page=1&gn_place=Vilnius&gnt_place=yvSynonym 
·  Akmenėlius taip pat galima dekoruoti simboliais, susijusiais su žydų tradicija: piešti menoras, Dovydo žvaigždės simbolius.
· Šiuos dekoruotus akmenėlius kviesime padėti renginio metu. Detalesnė informacija dar bus pateikiama, užsiregistravus dalyvauti.   



Norinčius dalyvauti „Atminties kelio“ renginyje Vilniuje rugsėjo 22 dieną, kviečiame užpildyti el. registraciją iki rugsėjo 16 d. vakaro. 
Nuoroda el. registracijai: https://forms.gle/fE98bmQSQk4pNj7V8 
Iškilus klausimams/ pasiūlymams, kontaktuoti el. paštu: ingrida.vilkiene@lrv.lt arba telefonais: 0 5 209 8818, +370 61847475 (mob.). Organizatoriams labai svarbu žinoti ketinančių dalyvauti skaičių (kiek mokinių, kiek suaugusiųjų), nes bus perkami traukinio bilietai, tad dalyvių skaičius turi būti aiškus iš anksto.

Pagarbiai,
Tarptautinės komisijos nacių ir sovietinio okupacinių režimų nusikaltimams Lietuvoje įvertinti sekretoriatas

